Fostul șef de la Formula 1, testat pozitiv pentru COVID-19. Cum se simte Flavio Briatore.
Flavio Briatore a fost depistat cu COVID-19. Fostul şef de Formula 1 e internat la Spitalul San Raffaele din Milano. Briatore s-a întâlnit, recent, cu Sinisa Mihajlovici, testat şi el pozitiv.
Fostul şef de Formula 1, Flavio Briatore, e infectat cu COVID-19 şi a fost internat la spitalul San Raffaele din Milano. Nu există o poziţie oficială din partea spitalului, dar presa italiană relatează că starea lui Briatore e destul de gravă, deşi nu se află la terapie intensivă. Omul de afaceri de 70 de ani s-a plâns, în mai multe rânduri, de deciziile Guvernului de a închide cluburile de noapte. Inclusiv clubul său din Porto Cervo a fost închis în urma infectării a 60 de angajaţi.Briatore a participat recent la un meci de fotbal amical, cu VIP-uri, printre care şi antrenorul de la Bologna, Sinisa Mihajlovici, testat şi el pozitiv cu COVID.